مجلس الشورى المصرى

مجلس الشورى كان من مكونات برلمان مصر

 تأسيس 
البدايه كانت سنة 1866 لما الخديوى اسماعيل اسس مجلس شورى النواب، اللى كان بداية المجالس النيابية ف مصر، وكان بيتكون من ستة وسبعين عضو.

 دستور 1971 
مجلس الشورى كان بيكون مع مجلس الشعب البرلمان المصرى. اتئسس فى 19 ابريل 1979 بعد تعديل دستور 1971. مدة الدوره المجلس ست سنين و بيبقى اعضائه 264 بينتخب الناس تلتينهم و لازم يبقى نصفهم عمال و فلاحين و الحكومه بتعين باقى النواب.مجلس الشورى مقره كان نفس مقر مجلس الشيوخ المصرى اللى كان وقت دستور 1923 و اللى كان لسه شغال بيه لحد انقلاب 52. دور مجلس الشورى استشارى و مش اجبارى تنفيذ قرارته و مجلس الشعب ليه الكلمه الاعلى.
 حريقة 2008 
فى عصر يوم 19 اغسطس 2008 حصلت حريقه كبيره فى الاوض الخشب بتاعة سطح القصر اللى فيه المجلس , المبنى فى القرن التسعتاشر, الحريقه ماتعرفش يتسيطر عليها و اتنقلت من السطوح للمبنى نفسه. عشان يطفى الحريقه الكبيره جت 70 عربية مطافى و تلت طيارات هيلكوبتر تبع القوات المسلحه عشان يحولوا يسيطروا على الحريقه بس بكل المحاولات دى الحريقه متسيطرش عليها و فضلت لحد تانى يوم.فى الحريقه دى مات واحد و اتصاب حوالى 16 واحد منهم ناس من المطافى و القاعة الرئيسية بتاعة المجلس و اللى معروفه بقاعة الدستور , اللى اتعمل فيها دستور 1923 , و اتحرقت قاعة الشورى اللى حصلت فيها محاكمة احمد عرابى بعد ما فشلت الثوره العرابيه فى 1882 و اللى كانت فيها كمان جلسات مجلس الشيوخ المصرى قبل 23 يوليه 1952. اتحرقت كمان وثائق مهمة. الغريب فى الموضوع جنب الاهمال الجامد فى مكان تاريخى و مهم زى دا , كان سلوك المصريين وقتها اللتى اتجمعوا قدام المجلس و فضلوا يتفرجوا على الحريقه و يصوروها بكاميرات الموبيلات و محدش حاول انه يساعد فى انه يطفى الحريقه, فيه ناس بتقول ان دا بسبب اللامباله اللى بقت عن اغلب المصريين و شعورهم ان هما ملهمش دعوه المجلس دا بتاع الحكومه و هما اللى مسؤلين عنه و ان المجلس دا ( مجلس الشورى و مجلس الشعب) اصلا مش بيفيدهم فى حاجه بالعكس ساعات بيضرهم و الحكومه هى اللى بتجيب اللى فيه عشان يوافقوا على قرارتها فهما اللى يتحملوا الموضوع كله. الشعور دا بينتشر جامد فى الشعوب اللى حاسه و عندها كبت سياسى. بعد الحريقه صفوت الشريف رئيس المجلس قال ان الدولة هى اللى حتتكفل ببنى المبنى تانى من الميزانيه العامه و استبعد ان تكون الحريقه عمل تخريبى.

 الغاء 
مجلس الشورى اتلغا ف دستور 2014 Alarabiya
 مصادر 

تصنيف:سياسة مصر